## Carlos Mazón remarca la importància de la “col·laboració i coordinació” amb la resta de les administracions per a pal·liar els efectes de la DANA

*** El president de la Generalitat ha assistit a la reunió del CECOPI per l’evolució de la DANA juntament amb el president del Govern
* En finalitzar, ha tingut lloc un minut de silenci en memòria per les víctimes d’esta catàstrofe**

**l’Eliana.**

El president de la Generalitat, Carlos Mazón, ha remarcat la importància de la “col·laboració i coordinació” amb la resta de les administracions públiques per a pal·liar els efectes de la DANA.

Així ho ha traslladat als mitjans de comunicació després de la reunió del Centre de Coordinació Operativa Integrat (CECOPI), a la qual ha assistit juntament amb el president del Govern, Pedro Sánchez, entre altres autoritats.

Carlos Mazón ha agraït el treball de totes les forces de seguretat de l’Estat i els efectius d’altres autonomies, així com dels ajuntaments i diputacions provincials.

En finalitzar la reunió del CECOPI, en el Centre de Coordinació d’Emergències de la Generalitat situat a l’Eliana, ha tingut lloc un minut de silenci en memòria per les víctimes de la DANA.

Fecha: 31/10/2024